What More Can I Give

Το **What More Can I Give** (**Todo Para Ti** στα ισπανικά) είναι τραγούδι γραμμένο από τον Μάικλ Τζάκσον και ηχογραφημένο από διάφορους διάσημους καλλιτέχνες μετά τις επιθέσεις της 11ης Σεπτεμβρίου 2001. Η έμπνευση αρχικά ήρθε μετά συνάντηση του Τζάκσον και του Προέδρου της Νοτίου Αφρικής, Νέλσον Μαντέλα, στα τέλη της δεκαετίας του 1990. Το τραγούδι έπρεπε να κάνει πρεμιέρα σε συναυλία του Τζάκσον, αλλά ο τραγουδιστής απέτυχε να το εκτελέσει. Το τραγούδι επίσης απέτυχε να κερδίσει επίσημη κυκλοφορία, αν και ο ποπ τραγουδιστής είχε δηλώσει ότι θα κυκλοφορήσει ως φιλανθρωπικό single για τους πρόσφυγες του Πολέμου στο Κόσοβο, ο οποίος έληξε το 1999.

Μετά τις επιθέσεις της 11ης Σεπτεμβρίου 2001, ο Τζάκσον ξανάγραψε το *What More Can I Give*. Ο Τζάκσον και οι άλλοι καλλιτέχνες ηχογράφησαν την νέα εκδοχή λίγο αργότερα - στους άλλους καλλιτέχνες συμπεριλαμβάνονται οι Νικ Κάρτερ, Μπιγιονσέ, Σελίν Ντιόν, Λούθερ Βαντρός, Μαράια Κάρεϊ και Usher. Επιπλέον, μια εκδοχή στα ισπανικά ηχογραφήθηκε, ονόματι *Todo Para Ti*, τους στίχους του οποίου γράφθηκαν από τον Ρουμπέν Μπλάντς.

Το *What More Can I Give* σχεδιαζόταν να κυκλοφορήσει ως φιλανθρωπικό single, με την ελπίδα ότι θα συγκεντρωθούν 50 εκατομμύρια δολάρια για να σταλθούν στους επιζώντες και στις οικογένειες των θυμάτων των επιθέσεων της 11ης Σεπτεμβρίου. Το σχέδιο, ωστόσο, δεν καρποφόρησε ποτέ και οι λόγοι που προκάλεσαν την αποτυχία ποικίλουν μεταξύ των πηγών και των ατόμων που εμπλέκονται. Μια εφημερίδα δήλωσε ότι η κυκλοφορία του τραγουδιού ακυρώθηκαν όταν έγινε γνωστό ότι ο εκτελεστικός παραγωγός είχε παραγάγει πορνογραφικές ταινίες. Ο παραγωγός, Μαρκ Σχάφφελ, αρνήθηκε τις κατηγορίες, και δήλωσε ότι το τραγούδι δεν κυκλοφόρησε ως μέρος ενός τεχνάσματος μάρκετινγκ της Sony Music.

Το *What More Can I Give* παίχθηκε στο ραδιόφωνο για πρώτη φορά στα τέλη του 2002. Το ντεμπούτο στα ραδιόφωνα έγινε χωρίς άδεια από τον σταθμό WKTU-FM στη Νέα Υόρκη. Τον επόμενο χρόνο, στις 27 Οκτωβρίου 2003, το *What More Can I Give* έγινε διαθέσιμο για digital download. Τα χρήματα από τις πωλήσεις του τραγουδιού στάλθηκαν σε παιδικά φιλανθρωπικά ιδρύματα.

## Προϊστορία και γράψιμο

Ο Μάικλ Τζάκσον αρχικά έγραψε το τραγούδι μετά την ετυμηγορία του Ρόντνεϊ Κινγκ και τις μετέπειτα ταραχές στο 1992, στο Λος Άντζελες. Ο αρχικός τίτλος του κομματιού ήταν *Heal LA* και δημιουργήθηκε από τους Μάικλ Τζάκσον και Μπραντ Μπάξερ. Το τραγούδι βρισκόταν σε επεξεργασία κατά τη διάρκεια της δημιουργίας του άλμπουμ *History* και της παγκόσμιας περιοδείας του 1996 και 1997. Στα τέλη του 1997, όταν άρχισε η δουλειά στο *Invincible* το τραγούδι βρέθηκε στην άκρη, αλλά η ολοκλήρωση του αποτελούσε πάθος για τον Μάικλ. Ο Μάικλ Τζάκσον ήταν απόλυτα εμπνευσμένος να τελειώσει το *What More Can I Give* μετά την συνάντηση με τον Πρόεδρο της Νοτίου Αφρικής, Νέλσον Μαντέλα, το 1999. Ο στιχουργός δήλωσε ότι κατά τη διάρκεια της συνομιλίας με τον τότε-Πρόεδρο συζητήθηκε η έννοια της παροχής. Ο τραγουδιστής δήλωσε ότι κατά τη διάρκεια αυτής της συζήτησης ήρθαν στο μυαλό του οι λέξεις *what more can I give* (*τι άλλο μπορώ να δώσω*) και άρχισε να γράφει. Όταν τελείωσε την πρώτη εκδοχή, ο Τζάκσον ήθελε να το εκτελέσει στις συναυλίες *Michael and Friends – What More Can I Give*, στο Μόναχο της Γερμανίας και στο Σεούλ της Νότιας Κορέας, τον Ιούνιο του 1999. Παρόλο αυτά, ο Τζάκσον δεν το εκτέλεσε και το τραγούδι παρέμεινε ακυκλοφόρητο.

Το *What More Can I Give* σχεδιαζόταν να κυκλοφορήσει ως φιλανθρωπικό single για να βοηθήσει τους πρόσφυγες από το Κόσοβο, οι οποίοι εγκατέλειψαν τις εστίες τους κατά τη διάρκεια του Πολέμου στο Κόσοβο (1998-1999). Ο Τζάκσον αποκάλυψε την επιθυμία του για την κυκλοφορία του κομματιού σε συνέντευξη με την βρετανική εφημερίδα *[[Daily Mirror]]*. Ο ποπ τραγουδιστής δήλωσε ότι η τηλεοπτική κάλυψη του πολέμου τον νευρίασε και ότι ήθελε να πάει στην Γιουγκοσλαβία να αγκαλιάσει όλα τα ταλαιπωρημένα παιδιά. Όπως πριν, ωστόσο, ο τραγουδιστής απέτυχε να κερδίσει μια κυκλοφορία ως single και το τραγούδι δεν θεωρήθηκε καλό για να συμπεριληφθεί στο άλμπουμ του Τζάκσον, *[[Invincible (άλμπουμ)|Invincible]]*.

Το 2001, δύο συναυλίες διεξήχθησαν στις 7 και 10 Σεπτεμβρίου για να εορταστούν τα τριάντα χρόνια καριέρας του Τζάκσον ως solo καλλιτέχνη (το πρώτο του solo single, *[[Got to Be There (τραγούδι)|Got to Be There]]*, κυκλοφόρησε το 1971). Οι συναυλίες διοργανώθηκαν στην Νέα Υόρκη και τα εισιτήρια εξαντλήθηκαν μετά από πέντε ώρες. Στις συναυλίες συμμετείχαν καλλιτέχνες όπως Usher, Γουίτνεϊ Χιούστον, Mýa, Λίζα Μιννέλλι, Τζέιμς Ίνγκραμ, Γκλόρια Εστεφάν και Μάρκ Άνθονι. Επίσης συμπεριλάμβαναν solo εμφανίσεις από τον Τζάκσον, καθώς και εμφανίσεις μαζί με τα αδέρφια του, από το συγκρότημα Τζάκσον 5.

Ώρες μετά την δεύτερη συναυλία, οι επιθέσεις στο World Trade Center στη Νέα Υόρκη, στο Πεντάγωνο έξω από την Ουάσινγκτον, και ένα ατύχημα κοντά στο Σάνξβιλ της Πενσυλβάνια, είχαν ως αποτέλεσμα τον θάνατο 2.993 ανθρώπων. Μετά τα γεγονότα της 11ης Σεπτεμβρίου, ο Τζάκσον ξανάγραψε το *What More Can I Give* και εξέφρασε την γνώμη του στο τραγούδι, στο γράψιμο και στην μουσική: *I'm not one to sit back and say, 'Oh, I feel bad for what happened to them[...] I want the whole world to sing ["What More Can I Give"], to bring us together as a world, because a song is a mantra, something you repeat over and over. And we need peace, we need giving, we need love, we need unity*.

## Ηχογράφηση

Το *What More Can I Give* ηχογραφήθηκε το 2001 από διάφορους καλλιτέχνες. Το έργο έλαβε μια «συντριπτική απάντηση από πολλούς καλλιτέχνες από όλο τον κόσμο», με μουσικούς όπως η Μπιγιονσέ, ο Νικ Κάρτερ, ο Άαρον Κάρτερ, οι *NSYNC ο Κάρλος Σαντάνα να προσφέρουν τις φωνές τους για το τραγούδι. Η ηχογράφηση του κομματιού έγινε στο Λος Άντζελες, Καλιφόρνια, και σε προορισμούς προσβάσιμους με το ιδιωτικό αεροσκάφος του Μάικλ Τζάκσον και με κινητή μονάδα παραγωγής. Αυτή δεν ήταν η πρώτη φορά που ο Τζάκσον συγκέντρωσε αστέρες για φιλανθρωπικό σκοπό - αστέρες συμμετείχαν επίσης στο *[[We Are the World]]*, το οποίο πρόσφερε εκατομμύρια δολάρια για την ανακούφιση της πείνας στην Αφρική. Η ηχογράφηση του *What More Can I Give* ολοκλήρωθηκε τον Οκτώβριο του 2001. 

Μαζί με την αγγλόφωνη εκδοχή του *What More Can I Give* ηχογραφήθηκε μια ισπανόφωνη εκδοχή του τραγουδιού. Με τίτλο *Todo Para Ti*, το τραγούδι εκτελέστηκε από τραγουδιστές της αγγλόφωνης εκδοχής, αλλά υπήρχαν και Λατίνοι καλλιτέχνες όπως ο Αλεχάντρο Σανζ και ο Κρίστιαν Κάστρο, οι οποίοι εμφανίστηκαν μόνο στην ισπανόφωνη εκδοχή. Ο τίτλος για το *Todo Para Ti* μεταφράζεται στα αγγλικά ως *Everything for You* (*Όλα για Σένα*). Ο παραγωγός και στιχουργός Κ. Σ. Πόρτερ είχε μεταφράσει ακριβώς τον τίτλο του *What More Can I Give* αρχικά, αλλά άλλαξε τον τίτλο του κομματιού καθώς ο Τζάκσον εξέφρασε την γνώμη ότι ήταν αδέξιο.

### Κατάλογος καλλιτεχνών

thumb|upright|Μαράια Κάρεϊ
thumb|175px|Anastacia

## Ζωντανή εμφάνιση

Το *What More Can I Give* εκτελέστηκε ζωντανά στη συναυλία United We Stand: What More Can I Give προς τιμή των θυμάτων της 11ης Σεπτεμβρίου, η οποία διεξήχθη στο Robert F. Kennedy Memorial Stadium στην Ουάσινγκτον, στις 21 Οκτωβρίου 2001, μπροστά σε 54.000 θεατές και διήρκεσε 8 ώρες. Ο Τζάκσον εκτέλεσε τα κομμάτια *We Are the World* και *[[Man in the Mirror]]*, πριν αυτός και άλλοι τραγουδιστές όπως οι Ροντ Στιούαρτ, Αλ Γκρίν, Τζέιμς Μπράουν, Σιν Κομπς και Pink ολοκλήρωσαν την συναυλία με το *What More Can I Give*. Ο Τζο Ντ' Άνγκελ, του MTV, αργότερα δήλωσε ότι ολόκληρη η εμφάνιση διεξήχθη από τους Τζάκσον και Μπίλλι Γκίλμαν, οι οποίοι ήταν ίσως οι μόνοι οι οποίοι ήξεραν τους στίχους του κομματιού. Κατέληξε ότι η μαζική εκτέλεση του κομματιού ήταν «ασταθής και ανόμοια». Ο Τζων Παρέλες επίσης έγραψε αρνητικά σχόλια για την εμφάνιση. Δήλωσε ότι «η εμφάνιση ήταν χαοτική καθώς το πλήθος των καλλιτεχνών ξέχασε τους στίχους ή δεν ακούγονταν».

Η εμφάνιση του Τζάκσον κατά το *What More Can I Give* αφαιρέθηκε από την μετάδοση του American Broadcasting Company. Η εταιρεία πιέστηκε να λάβει μέτρα όταν οι εκπρόσωποι του Τζάκσον τους ενημέρωσαν ότι το CBS ζήτησε να μην εμφανιστεί ο τραγουδιστής σε άλλα δίκτυα πριν μια ειδική εμφάνιση του Τζάκσον στο κανάλι τον επόμενο μήνα. Ωστόσο, στελέχη του CBS αρνήθηκαν την επιμονή τους για την αφαίρεση της εμφάνισης του Τζάκσον από το βίντεο. Δήλωσαν ότι αν ο τραγουδιστής εμφανίστηκε στο βίντεο, θα είχαν δεχθεί πιέσεις να καθυστερήσουν την εκπομπή του Τζάκσον, έτσι ώστε να μην εμφανιστεί λίγο αργότερα από το *United We Stand: What More Can I Give*.

## Προγραμματισμένη κυκλοφορία ως φυσικό single

Το *What More Can I Give* σχεδιαζόταν να κυκλοφορήσει ως φιλανθρωπικό single για να βοηθήσει τους επιζώντες και τις οικογένειες των θυμάτων των επιθέσεων της 11ης Σεπτεμβρίου. Μετά τις επιθέσεις, ο Τζάκσον δήλωσε ότι ελπίζει να κερδίσει 50 εκατομμύρια για αυτούς που επηρεάστηκαν άμεσα από τις επιθέσεις. Επίσης, εκπρόσωπος τύπου του Τζάκσον δήλωσε ότι το κομμάτι θα κυκλοφορούσε όσο σύντομα γίνεται, με άλλες αναφορές να λένε ότι το κομμάτι θα γινόταν διαθέσιμο στα μουσικά μαγαζιά τον ίδιο μήνα.

Όταν το τραγούδι απέτυχε να λάβει επίσημη κυκλοφορία, διάφορες κατηγορίες διατυπώθηκαν για το ποιος ήταν υπεύθυνος. Η εφημερίδα *[[Los Angeles Times]]* ανέφερε ότι η κυκλοφορία του *What More Can I Give* ακυρώθηκε καθώς ο εκτελεστικός παραγωγός του κομματιού, Μαρκ Σχάφφελ, διηύθυνε και παρήγαγε πορνογραφία ομοφυλόφιλων. Σύμφωνα με πληροφορίες, τα νέα για το παρελθόν του Σχάφφελ έγιναν γνωστά χάρη σε μια εκπομπή, το προσωπικό της οποίας απείλησε ότι θα δείξει υλικό για το παρελθόν του Σχάφφελ στην πορνογραφία. Η νομική ομάδα και οι μάνατζερ του Τζάκσον προσπάθησαν να τερματίσουν την επαγγελματική σχέση του καλλιτέχνη με τον παραγωγό, κάτι που δήλωσαν σε επιστολή που στάλθηκε στους δικηγόρους του παραγωγού τον Νοέμβριο του 2001.

Ο Σχάφφελ αρνήθηκε ότι ήταν η αιτία που το *What More Can I Give* έμεινε ακυκλοφόρητο και επέμενε ότι δεν τερμάτισε τη συνεργασία του με τον Τζάκσον. Ο παραγωγός δήλωσε ότι δεν ήταν πιθανό επειδή η εταιρεία του έλαβε τα δικαιώματα για το *What More Can I Give* (το στρατόπεδο του Τζάκσον απέρριψε τους ισχυρισμούς ότι τα δικαιώματα του τραγουδιού ανήκουν στον Σχάφελ, αλλά παραδέχτηκε ότι ο παραγωγός έχει τα δικαιώματα στο βίντεο της ηχογράφησης του *What More Can I Give*). Ο Σχάφελ αργότερα ανακοίνωσε ότι η αποτυχημένη κυκλοφορία του τραγουδιού ήταν σφάλμα της δισκογραφικής εταιρείας του Τζάκσον, Sony Music. Επέμενε ότι η εταιρεία ακύρωσε την κυκλοφορία του τραγουδιού ώστε έτσι να μην μπορεί να ανταγωνιστεί με το άλμπουμ *Invincible*, το οποίο είχε κυκλοφορήσει πρόσφατα, και προώθησε την ιστορία με την πορνογραφία για να κρύψει αυτό το γεγονός. Ο Σχάφελ αργότερα δήλωσε ότι δεν είχε κρύψει το παρελθόν του από τον Τζάκσον ή από την Sony.

Ο Τζάκσον επίσης κατηγόρησε την Sony για την αποτυχημένη κυκλοφορία του *What More Can I Give*. Επιπλέον, ο Τζάκσον ισχυρίστηκε ότι απέτυχαν να προωθήσουν το άλμπουμ *Invincible* και ότι ο επικεφαλής της εταιρείας, Τόμμι Μοττόλα, ήταν ρατσιστής και «πολύ, πολύ, πολύ διαβολικός». Οι εκπρόσωποι της Sony δήλωσαν ότι οι ισχυρισμοί του Τζάκσον ήταν «αβάσιμοι και αδικαιολόγητοι».

## Εμφάνιση στα ραδιόφωνα

Ένα χρόνο μετά την ηχογράφηση του *What More Can I Give*, παίχθηκε για πρώτη φορά στο ραδιόφωνο. Το WKTU-FM, ραδιοφωνικός σταθμός στην Νέα Υόρκη, παρουσίασε το κομμάτι χωρίς άδεια και το έπαιξε σε βαριά περιστροφή. Ο Διευθυντής Προγραμμάτων του WKTU-FM, Φράνκι Μπλου, δήλωσε τότε, «Αυτό το τραγούδι είναι δώρο για τον κόσμο. Ο Μάικλ και όλοι πρόσφεραν τον χρόνο τους για αυτό, και άξιζε να ακουστεί. Το τραγούδι ονομάζεται *What More Can I Give*, και μπορώ να δώσω στον κόσμο ένα τραγούδι το οποίο μπορεί να τους βοηθήσει να σκεφθούν τι μπορούν να δώσουν». Παραμένει άγνωστο πως ο σταθμός έλαβε αντίγραφο του τραγουδιού - και ο Τζάκσον και ο Σχάφελ δεν είχαν εμπλακεί σε αυτό. Πριν την εμφάνιση στον αέρα, τουλάχιστον 200 promo αντίγραφα στάλθηκαν στους μουσικούς που συμμετείχαν στην ηχογράφηση, καθώς και στους εκπροσώπους τους. Ο Σχάφελ δήλωσε ότι θα μισούσε να δει το τραγούδι να μην χρησιμοποιείται για να λάβει χρήματα για φιλανθρωπία, όπως σχεδιαζόταν. Το WKTU-FM έλαβε πολλά τηλεφωνήματα και emails από ακροατές μετά την εμφάνιση του κομματιού στο ραδιόφωνο, οι οποίοι ευχαριστούσαν τον σταθμό και ζητούσαν να μάθουν που μπορούσαν να αγοράσουν αντίγραφο του *What More Can I Give*.

## Κυκλοφορία ως digital single

Το *What More Can I Give* έγινε διαθέσιμο για digital download στις 27 Οκτωβρίου 2003. Οι ιστοσελίδες whatmorecanigive.com και musicforgiving.com πουλούσαν το τραγούδι στη τιμή των $2 ανά download, με ένα μέρος των εισόδων να πηγαίνει σε παιδικά φιλανθρωπικά ιδρύματα όπως Oneness, Mr. Holland's Opus Foundation και International Child Art Foundation. Οι φιλανθρωπικές οργανώσεις υποστήριξαν καλλιτεχνικά προγράμματα για την εξάλειψη του ρατσισμού, την αύξηση της εκπαίδευσης και την αύξηση της επικοινωνίας των παιδιών σε όλο τον κόσμο, αντίστοιχα. Το έργο αυτό είχε συσταθεί από τον Τζάκσον σε συνεργασία με την Clear Channel Communications.

## Παραπομπές

;Σημειώσεις


;Βιβλιογραφία

*
*

Κατηγορία:Τραγούδια του Μάικλ Τζάκσον
Κατηγορία:Τραγούδια του 2001
Κατηγορία:Singles του 2001
Κατηγορία:Έργα με θέμα τις Επιθέσεις της 11ης Σεπτεμβρίου 2001